กาลักติโกส

ไฟล์:Beckham zidane.jpg|200px|thumb|ซีเนดีน ซีดาน (ซ้าย) และเดวิด เบคแคม (ขวา) สองสุดยอดนักเตะในนาม "กาลักติโกส"
กาลักติโกส (Galácticos) เป็นคำในภาษาสเปน มีความหมายตรงตัวว่า "ที่เกี่ยวข้องกับดาราจักร" หรือ "ผู้มาจากดาราจักร" แต่ในวงการฟุตบอลนำมาใช้เรียกบรรดานักเตะที่มีค่าตัวแพงและมีชื่อเสียงระดับโลกของสโมสรฟุตบอลเรอัลมาดริด ซึ่งก็คือ "ดารา" หรือ "ซูเปอร์สตาร์" ในดาราจักรนั่นเอง คำนี้ยังใช้สื่อถึงนโยบายของเรอัลมาดริดภายใต้การบริหารของประธานสโมสรโฟลเรนติโน เปเรซด้วย โดยในช่วงนั้นเขาจะซื้อตัวผู้เล่นจากสโมสรอื่นอย่างน้อยหนึ่งคนในฤดูร้อนของทุกปี สรุปคือ "กาลักติโกส" ซึ่งเป็นรูปพหูพจน์ของ "กาลักติโก" (galáctico) สื่อความหมายถึงนโยบายซื้อนักเตะและบรรดานักเตะที่ถูกซื้อตัวมาตามนโยบายนั้น
ในปัจจุบัน กาลักติโกสมีนัยความหมายทั้งในแง่บวกและแง่ลบ โดยในช่วงแรกนิยมใช้เพื่อเน้นความยิ่งใหญ่ของเหล่านักเตะซูเปอร์สตาร์และการสร้างทีมระดับโลกของเรอัลมาดริด แต่ภายหลังคำนี้เริ่มมีความหมายแฝงในเชิงลบมากขึ้น โดยใช้เป็นคำเยาะหยันนโยบายซื้อตัวนักเตะของสโมสร หลังจากที่สื่อต่าง ๆ ได้รับรู้ว่า ท้ายที่สุด (ของกาลักติโกสยุคแรก) นโยบายดังกล่าวไม่สามารถพาทีมไปสู่ความสำเร็จในระดับที่คาดหวังได้

**กาลักติโกสยุคแรก**
เกิดขึ้นในปี ค.ศ. 2000–2006 สร้างขึ้นโดยโฟลเรนติโน เปเรซ โดยการใช้เงินซื้อเหล่านักฟุตบอลชื่อดังมารวมตัวกัน เช่น- Portugal หลุยส์ ฟิโก้ (38.7 ล้านปอนด์ จากบาร์เซโลนา) เข้าร่วมในปี ค.ศ. 2000- France ซีเนดีน ซีดาน (46 ล้านปอนด์ จากยูเวนตุส) เข้าร่วมในปี ค.ศ. 2001- Brazil โรนัลโด (26 ล้านปอนด์ จากอินเตอร์มิลาน) เข้าร่วมในปี ค.ศ. 2002- England เดวิด เบคแคม (25 ล้านปอนด์ จากแมนเชสเตอร์ยูไนเต็ด) เข้าร่วมในปี ค.ศ. 2003- England ไมเคิล โอเวน (8 ล้านปอนด์ พ่วงอันโตนิโอ นุญเญซจากลิเวอร์พูล) เข้าร่วมในปี ค.ศ. 2004
และส่วนที่เหลือเป็นเด็กปั้นทีมเยาวชนของเรอัลมาดริดที่แจ้งเกิดจนกลายมาเป็นซูเปอร์สตาร์ชื่อดังระดับโลก- Spain ราอุล กอนซาเลซ- Spain อิเกร์ กาซิยัส
กาลักติโกสยุคแรกสิ้นสุดลงเนื่องจากเปเรซพ้นจากตำแหน่งเก้าอี้ประธานสโมสร และรามอน กัลเดรอน ประธานที่รับงานต่อจากเปเรซก็ปล่อยตัวนักเตะชื่อดังเหล่านั้นออกไป ไม่ว่าจะเป็นโรนัลโด, ลูอิช ฟีกู, เดวิด เบคแคม ส่วนซีเนดีน ซีดานได้แขวนสตั๊ดไปหลังจากเล่นฟุตบอลโลก 2006 และพ่ายให้กับอิตาลี โดยกัลเดรอน ประธานในปี ค.ศ. 2007–2008 ได้ประกาศผ่านสื่อว่า เรอัลมาดริดได้หมดยุคของกาลักติโกสแล้ว ยุคกาลักติโกสยุคแรกจึงหมดไป

**กาลักติโกสยุคที่ 2**
ไฟล์:Real Madrid in Toronto.jpg|thumb|280px|กาก้า (ซ้ายสุด) และคริสเตียโน โรนัลโด (ขวาสุด) ถือว่าเป็น "กาลักติโกส" ในปัจจุบัน
ในสมัยที่รามอน กัลเดรอน เข้ามารับตำแหน่งประธานสโมสร เรอัลมาดริดทำผลงานได้แย่กว่าที่คิด และทำให้สโมสรฟุตบอลบาร์เซโลนาซึ่งเป็นคู่แข่งก้าวขึ้นมาเป็นสโมสรที่เก่งที่สุดในลาลิกา เขาจึงพ้นจากตำแหน่งประธานสโมสรไป และอดีตประธานโฟลเรนติโน เปเรซก็ได้รับเลือกเข้ามานั่งแท่นเป็นประธานสโมสรอีกครั้ง
หลังจากที่บาร์เซโลนาคว้า 3 แชมป์ในปี ค.ศ. 2008–2009 ทำให้เรอัลมาดริดจากที่เคยยิ่งใหญ่มาก่อนนั้น ดูเหมือนจะเป็นรองบาร์เซโลนามากขึ้นเรื่อย ๆ ดังนั้นทางเรอัลมาดริดจึงหาวิธีที่จะกลับมายิ่งใหญ่อีกครั้ง และการกลับมาของเปเรซก็ทำให้แฟนบอลเรอัลมาดริดต้องตกตะลึงกับการสร้างกาลักติโกสรุ่นที่ 2 โดยการใช้เงินมหาศาลนำนักเตะซูเปอร์สตาร์ในยุคนี้มารวมตัวในสโมสรอีกครั้ง ได้แก่- Brazil กาก้า (65 ล้านยูโร จากเอซีมิลาน) เข้าร่วมในปี ค.ศ. 2009- Portugal คริสเตียโน โรนัลโด (94 ล้านยูโร จากแมนเชสเตอร์ยูไนเต็ด) เข้าร่วมในปี ค.ศ. 2009- France การีม แบนเซมา (41 ล้านยูโร จากออแล็งปิกลียอแน) เข้าร่วมในปี ค.ศ. 2009- Spain ชาบี อาลอนโซ (34 ล้านยูโร จากลิเวอร์พูล) เข้าร่วมในปี ค.ศ. 2009- Wales แกเร็ธ เบล (91 ล้านยูโร จากทอตนัมฮอตสเปอร์) เข้าร่วมในปี ค.ศ. 2013

**ดูเพิ่ม**
 สโมสรฟุตบอลเรอัลมาดริด

**แหล่งข้อมูลอื่น**
  The Galacticos Era | Real Madrid Galacticos date=2009-07-26  
หมวดหมู่:สโมสรฟุตบอลเรอัลมาดริด